CELEX: 52014PC0034
Language: mt
Date: 2014-01-30
Title: Proposta għal DEĊIŻJONI TAL-KUNSILL dwar il-pożizzjoni li għandha tittieħed mill-Unjoni Ewropea fi ħdan il-Kumitat Konġunt għall-Agrikoltura mwaqqaf skont il-Ftehim bejn il-Komunità Ewropea u l-Konfederazzjoni Svizzera dwar in-Negozju fi Prodotti Agrikoli , fir-rigward tal-emenda tad-Deċiżjoni Nru 2/2003 għall-imsemmi Kumitat

|
			
		
		
		52014PC0034
		
			Proposta għal DEĊIŻJONI TAL-KUNSILL dwar il-pożizzjoni li għandha tittieħed mill-Unjoni Ewropea fi ħdan il-Kumitat Konġunt għall-Agrikoltura mwaqqaf skont il-Ftehim bejn il-Komunità Ewropea u l-Konfederazzjoni Svizzera dwar in-Negozju fi Prodotti Agrikoli , fir-rigward tal-emenda tad-Deċiżjoni Nru 2/2003 għall-imsemmi Kumitat /* COM/2014/034 final */
			
				
		
		
			
			   	MEMORANDUM TA’ SPJEGAZZJONI
1.           KUNTEST TAL-PROPOSTA
Ftehim bejn
il-Komunità Ewropea u l-Konfederazzjoni Svizzera dwar in-Negozju fi Prodotti
Agrikoli (minn hawn ’il quddiem "il-Ftehim") daħal
fis-seħħ fl-1 ta' Ġunju 2002.
Fl-2011,
iż-żewġ partijiet adottaw l-Anness 12 tal-Ftehim li
jikkonċerna l-protezzjoni tad-denominazzjonijiet ta' oriġini u
l-indikazzjonijiet ġeografiċi tal-prodotti agrikoli u
tal-oġġetti tal-ikel.
Skont
l-Artikolu 15(6) tal-Anness 12 tal-Ftehim, il-grupp ta' ħidma
" DPO/IĠP " għandu jassisti l-Kumitat
Konġunt għall-Agrikoltura (minn hawn 'il quddiem
" Kumitat " fuq talba ta' dan tal-aħħar. 
Id-deċiżjoni
tal-Kumitat Nru 2/2003 waqqfet il-gruppi ta' ħidma u adottat
il-mandati ta' dawn il-gruppi. 
Wara l-adozzjoni tal-Anness 12 tal-Ftehim,
huwa xieraq li d-deċiżjoni tal-Kumitat Nru 2/2003 tiġi
mmodifikata, b'mod partikolari f'dak li għandu x'jaqsam mal-bażi
fil-Ftehim u l-mandat tal-grupp ta' ħidma
" DPO/IĠP ". 
2.           RIŻULTATI TA’
KONSULTAZZJONIJIET MAL-PARTIJIET INTERESSATI U VALUTAZZJONIJIET TAL-IMPATT
Is-suġġett tal-proposta huwa
sempliċiment l-emenda tad-deċiżjoni tal-Kumitat Nru 2/2003
f'dak li għandu x'jaqsam, b'mod partikolari, mal-bażi tal-Ftehim u
l-mandat tal-grupp ta' ħidma " DPO/IĠP ". It-test tad-deċiżjoni tal-Kumitat Konġunt kien
ġie ppreparat f'kollaborazzjoni mal-awtoritajiet Svizzeri. Ma saret l-ebda
evalwazzjoni tal-impatt. 
3.           ELEMENTI LEGALI TAL-PROPOSTA
Id-Deċiżjoni kienet ibbażata fuq
it-Trattat dwar il-Funzjonament tal-Unjoni Ewropea, u b’mod partikolari
l-Artikolu 207(4) flimkien mal-Artikolu 218(9) tiegħu,
2014/0015 (NLE)
Proposta għal
DEĊIŻJONI TAL-KUNSILL
dwar il-pożizzjoni li għandha
tittieħed mill-Unjoni Ewropea fi ħdan il-Kumitat Konġunt
għall-Agrikoltura mwaqqaf skont il-Ftehim bejn il-Komunità Ewropea u
l-Konfederazzjoni Svizzera dwar in-Negozju fi Prodotti Agrikoli , fir-rigward
tal-emenda tad-Deċiżjoni Nru 2/2003 għall-imsemmi Kumitat
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikolari l-Artikolu 207(4)
flimkien mal-Artikolu 218(9) tiegħu,
Wara li kkunsidra l-proposta tal-Kummissjoni
Ewropea,
Billi:
(1)       Il-Ftehim bejn il-Komunità
Ewropea u l-Konfederazzjoni Svizzera dwar in-Negozju fi Prodotti Agrikoli[1] (minn hawn ’il quddiem
" il-Ftehim ") daħal fis-seħħ
fl-1 ta' Ġunju 2002.
(2)       L-Artikolu 6 tal-Ftehim
iwaqqaf Kumitat Konġunt għall-Agrikoltura (minn hawn 'il quddiem
" il-Kumitat ") li hu responsabbli għall-ġestjoni
tal-Ftehim u jiżgura l-funzjonament xieraq tiegħu.
(3)       Skont l-Artikolu 6(4) u (7)
tal-Ftehim, fil-21 ta' Ottubru 2003, il-Kumitat adotta r-Regoli
ta' Proċedura tiegħu[2]
u waqqaf il-gruppi ta' ħidma meħtieġa għall-ġestjoni
tal-annessi għall-Ftehim[3].
(4)       Permezz
tad-Deċiżjoni tal-Kumitat Konġunt Nru 2/2003 twaqqfu
ħafna gruppi ta' ħidma, fosthom il-grupp ta' ħidma
" DPO/IĠP " u ġew adottati l-mandati
tagħhom. Skont l-Anness ta' din id-Deċiżjoni, il-grupp ta'
ħidma " DPO u IĠP " kellu bħala missjoni
ewlenija l-analiżi tal-protezzjoni reċiproka tad-DPO u tal-IĠP.
(5)       Fl-2011 l-Unjoni Ewropea u
l-Konfederazzjoni Svizzera kkonkludew Ftehim rigward il-protezzjoni
tad-denominazzjonijiet ta' oriġini u l-indikazzjonijiet
ġeografiċi[4]
fejn emendaw il-Ftehim billi żiedu l-Anness 12 ġdid rigward
il-protezzjoni tad-denominazzjonijiet ta' oriġini u l-indikazzjonijiet
ġeografiċi tal-prodotti agrikoli u tal-oġġetti tal-ikel.
(6)       Il-grupp ta' ħidma
bilaterali " DPO u IĠP " ltaqa' biex jeżamina
b'mod partikolari l-emenda tad-Deċiżjoni tal-Kumitat Konġunt
Nru 2/2003 dwar il-mandat tal-grupp ta' ħidma " DPO u
IĠP " sabiex iqis l-emenda tal-Ftehim.
(7)       Għaldaqstant,
għandha tiġi emendata d-Deċiżjoni tal-Kumitat Konġunt
Nru 2/2003 rigward il-kostituzzjoni tal-gruppi ta' ħidma u l-adozzjoni
tal-mandati ta' dawn il-gruppi.
ADOTTA DIN ID-DEĊIŻJONI:
Artikolu 1
Il-pożizzjoni tal-Unjoni Ewropea fi
ħdan il-Kumitat Konġunt għall-Agrikoltura mwaqqaf
bl-Artikolu 6 tal-Ftehim bejn il-Komunità Ewropea u l-Konfederazzjoni
Svizzera dwar in-Negozju fi Prodotti Agrikoli għandha tkun ibbażata
fuq l-abbozz tad-Deċiżjoni tal-Kumitat Konġunt
għall-Agrikoltura anness ma' din id-Deċiżjoni.
Ir-rappreżentanti tal-Unjoni fil-Kumitat
Konġunt għall-Agrikoltura jistgħu jilħqu ftehim dwar emendi
minimi fl-abbozz tad-Deċiżjoni mingħajr ma jkun hemm bżonn
li tittieħed  deċiżjoni
ulterjuri min-naħa tal-Kunsill.
Artikolu 2
Id-deċiżjoni tal-Kumitat
Konġunt għall-Agrikoltura għandha tiġi pubblikata f'Il-Ġurnal
Uffiċjali ta’ l-Unjoni Ewropea.
Artikolu 3
Din
id-Deċiżjoni għandha tidħol fis-seħħ fil-jum
tal-pubblikazzjoni tagħha f’Il-Ġurnal Uffiċjali tal-Unjoni
Ewropea.
Magħmul fi Brussell,
                                                                       Għall-Kunsill
                                                                       Il-President
[1]               ĠU L 114,
30.4.2002, p. 132. 
[2]               Pożizzjoni komuni adottata mill-Kunsill
fil-21 ta' Lulju 2003; Deċiżjoni tal-Kumitat
Konġunt Nru 1/2003 tal-21 ta’ Ottubru 2003 dwar
l-adozzjoni tar-Regoli ta’ Proċedura (ĠU L 303, 21.11.2003,
p. 24).
[3]               Pożizzjoni komuni adottata mill-Kunsill
fil-21 ta' Lulju 2003; Deċiżjoni tal-Kumitat
Konġunt Nru 2/2003 tal-21 ta' Ottubru 2003 dwar
it-twaqqif tal-gruppi ta' ħidma u l-adozzjoni tal-mandati ta' dawn
il-gruppi (ĠU L 303, 21.11.2003 p. 27).
[4]               ĠU L 297, 16.11.2011, p.3.
ANNESS
ABBOZZ
DEĊIŻJONI Nru 2/2014 TAL-KUMITAT KONĠUNT
GĦALL-AGRIKOLTURA

tal-...
dwar l-emenda tad-Deċiżjoni tal-Kumitat Konġunt
għall-Agrikoltura Nru 2/2003
IL-KUMITAT KONĠUNT
GĦALL-AGRIKOLTURA,
wara li kkunsidra l-Ftehim bejn il-Komunità
Ewropea u l-Konfederazzjoni Svizzera dwar in-Negozju fi Prodotti Agrikoli, u
b'mod partikulari l-Artikolu 6(7) tiegħu,
Billi:
(1)          l-Ftehim bejn il-Komunità
Ewropea u l-Konfederazzjoni Svizzera dwar in-Negozju fi Prodotti Agrikoli (minn
hawn ’il quddiem " il-Ftehim ") daħal
fis-seħħ fl-1 ta' Ġunju 2002.
(2)          L-Anness 12 tal-Ftehim
dwar il-protezzjoni tad-denominazzjonijiet tal-oriġini u
tal-indikazzjonijiet ġeografiċi tal-prodotti agrikoli u
l-oġġetti tal-ikel.
(3)          Skont l-Artikolu 15(6)
tal-Anness 12 tal-Ftehim, il-grupp ta' ħidma
" DPO/IĠP " għandu jassisti l-Kumitat
Konġunt għall-Agrikoltura (minn hawn 'il quddiem
" il-Kumitat " fuq it-talba ta' dan tal-aħħar. 
(4)          Id-Deċiżjoni
tal-Kumitat Nru 2/2003 waqqfet il-gruppi ta' ħidma u adottat
il-mandati ta' dawn il-gruppi. 
(5)          Wara
l-adozzjoni tal-Ftehim rigward il-protezzjoni tad-denominazzjonijiet ta'
oriġini u l-indikazzjonijiet ġeografiċi tal-prodotti agrikoli u
l-oġġetti tal-ikel tal-1 ta' Diċembru 2011,
flimkien mal-Anness 12 tal-Ftehim, huwa xieraq li d-deċiżjoni tal-Kumitat
Nru 2/2003 tiġi mmodifikata, b'mod partikolari f'dak li għandu
x'jaqsam mal-bażi tal-Ftehim u l-mandat tal-grupp ta' ħidma
" DPO/IĠP ".  
IDDEĊIEDA KIF ĠEJ:
Artikolu 1
L-Anness tad-Deċiżjoni
Nru 2/2003 tal-Kumitat Konġunt għall-Agrikoltura
tal-21 ta' Ottubru 2003 rigward il-ħolqien tal-gruppi ta'
ħidma u l-adozzjoni tal-mandati ta' dawn il-gruppi li għandhom x'jaqsmu
mal-grupp ta' ħidma " DPO u IĠP " huwa emendat
kif ġej:
(1) Il-parti "Grupp
ta' ħidma " DPO u IĠP " jinbidel bi:
"Grupp ta'
ħidma " DPO u IĠP "
Bażi
fil-Ftehim (Anness 12)
L-Artikolu 15,
subparagrafu 6 tal-Anness 12 dwar il-protezzjoni
tad-denominazzjonijiet tal-oriġini u tal-indikazzjonijiet
ġeografiċi għall-prodotti agrikoli u l-oġġetti
tal-ikel
Il-mandat tal-grupp
ta' ħidma skont l-Artikolu 15
1.                      
Għandha tiġi eżaminata kull
kwistjoni dwar l-Anness 12 u l-implimentazzjoni tiegħu.
2.                      
L-evoluzzjoni tal-liġijiet u regolamenti
interni tal-Partijiet fl-oqsma koperti mill-Anness 12 għandhom
jiġu eżaminati perjodikament.
3.                      
B'mod partikolari, għandhom jiġu
formulati l-proposti għall-preżentazzjoni lill-Kumitat Konġunt
bil-għan li l-appendiċijiet għall-Anness 12 jiġu
adattati u aġġornati.
Artikolu 2
Din
id-Deċiżjoni għandha tidħol fis-seħħ fi ….2013.
Magħmul fi …,
fil-… .
Għall-Kumitat
Konġunt għall-Agrikoltura
 Il-Kap tad-Delegazzjoni tal-Unjoni Ewropea   || Il-President u l-Kap tad-delegazzjoni Svizzera   || Is-Segretarju tal-Kumitat                
 Susana MARAZUELA-AZPIROZ || Jacques CHAVAZ || Ioannis VIRVILIS